system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Sâncraiu, Covasna.
assistant
Sâncraiu (în , colocvial Szentkirály) este un sat în comuna Ilieni din județul Covasna, Transilvania, România. Se află în partea de sud-vest a județului, în Depresiunea Sfântu Gheorghe, la poalele estice ale Munților Baraolt.

Așezare 
Localitatea Sâncraiu este situată pe valea pârâului cu același nume, în vecinătatea sudică a municipiului Sfântu Gheorghe, la o altitudine de 530–590 m, pe drumul județean 112, Brașov - Hărman - Sfântu Gheorghe.

Scurt istoric 
Prima atestare documentară datează din anul 1334, dar și aici, puținele descoperiri arheologice demonstrează prezența omului încă mult înainte. Pe locul numit "Culmea Lagului", situat între drumul județean 112 și drumul ce duce spre sat, s-a descoperit un nucleu de obsidiană datând din epoca neolitică. Pe teritoriul satului s-a mai găsit un denar roman, emis în anul 89 - 88 î.e.n. ce ar putea să provină dintr-o așezare dacică. De-a lungul timpului satul a avut mai multe denumiri, astfel, în anul 1787 se numea Szincráj, în 1850 - Szent Kraj iar în 1854 - San-Craiu.

Economie 
Economia localității este una predominant agricolă, bazată pe cultivarea  cartofului și a cerealelor și creșterea animalelor.

Atracții turistice 
 Biserica Unitariană, secolul al XV-lea
 Biserica Reformată, secolul al XIX-lea

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al județului Covasna, V. Cavruc. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei RSR București 1975

Note 

Sâncraiu, Ilieni